标题：薛安都
初仕北魏
薛安都生性勇猛，善于骑射，喜欢结交勇武侠义之人。最初仕于北魏，以军功升为雍州、秦州都统。北魏太平真君五年(444年)，因与魏东雍州刺史沮渠秉谋反事泄，遂逃奔宋文帝。
入宋
薛安都入宋后，即向刘义隆请缨转战于河陕一带宋魏边境地区。及至刘义隆子刘骏镇守襄阳，薛安都被任为北弘农(治在今河南陕县)太守，驻防于宋魏军事对峙的最前沿。
宋文帝元嘉二十七年(450年)，宋发大军分兵东西两路北伐，北魏太武帝拓跋焘也发兵准备反击，双方展开了决定存亡的中原大战。宋东路军由王玄谟率领，为北伐主力，进攻滑台(今河南滑县)，薛安都则被随王刘诞任为建武将军，率步骑为前军，随建成将军、后军中兵参军柳元景所统领的两路军进军关陕，策应东路军主力北伐。
薛安都等部宋军进围陕城，魏守军以城临黄河，据险固守，宋军频攻不下。而魏军或出动轻骑挑战，或派谴突骑袭营，宋军患之。薛安都对这种被动战局尤为“怒甚。乃脱兜婺，解所带铠，唯着绛衲两当衫，马亦去具装，驰入贼阵。猛气咆勃，所向无前，当其锋者无不应刃而倒。如是者数四。每入，众无不披靡。”及至魏军列阵于城外，宋军亦列阵对之。薛安都与宋将崔方平誓曰：“今勍敌在前，坚城在后，是吾取死之日。卿若不进，我当斩卿，我若不进，卿当斩我也。”遂“横矛直前，杀伤者甚多。流血凝肘。矛折，易之复入。”从早直战至晚，将魏军打得大败，俘虏2千余人，乘胜收复了陕城和潼关。但此时东线宋军主力王玄谟战败，宋文帝恐西线孤军深入有失，乃召柳元景、薛安都等班师回朝。此战虽未建殊功，但薛安都作战之勇猛，深为众将所叹服。
宋文帝元嘉三十年(453年)，太子刘劭弑父刘义隆即帝位。薛安都领马军与柳元景一道随刘骏讨伐刘劭。及刘骏在新亭(今江苏江宁县南)即位为孝武帝，乃任薛安都为右领军将军。薛安都率其所领马军为前锋，一直攻入刘劭殿庭，事平之后，以功进封南乡县男。
宋孝武帝孝建元年(454年)，宋丞相南谯王刘义宣、车骑将军臧质，司州刺史鲁爽谋反。薛安都奉孝武帝命讨伐，与鲁爽军遇，“跃马大呼，直往刺之，鲁爽应手例。”鲁爽平素勇武异常，人称万人敌，薛安都单骑直入其军阵，斩之而返。时人皆谓其勇即关羽之斩颜良，亦不能之相比。薛安都因此功又进爵为南乡县侯。接着薛安都又率军前往梁山，协助王玄谟击溃刘义宣、臧质的叛军。事后，以功升太子右卫率。
再降北魏
宋景和元年(465年)，宋徐州刺史刘旭降魏，前废帝刘子业遂任薛安都为平北将军、徐州刺史，镇守彭城。同年，宋湘东王刘彧杀刘子业自立，是为宋明帝。天下州郡不服，拥立刘子业弟晋安王刘子勋为帝，群起而攻宋明帝。薛安都亦举徐州兵响应刘子勋。刘子勋兵败，薛安都率军归顺朝廷。因惧怕宋明帝治罪，遂请降于魏。魏献文帝拓跋弘采讷群臣的建议，授薛安都为镇南大将军、徐州刺史、并赐爵河东公。
北魏献文帝皇兴二年(468年)，薛安都入朝觐见。北魏献文帝礼待其如上宾，其子侄部从皆得封侯，并为其兴造豪华宅第，给予丰厚的财物。
去世
皇兴三年(469年)，薛安都死。死后，北魏当局赠他假黄钺、秦州刺史、河东王，谥康。 
史料记载
《宋书·列传第四十八》
薛安都，河东汾阴人也。世为强族，同姓有三千家。父广，为宗豪，高祖定关、河，以为上党太守。安都少以勇闻，身长七尺八寸，便弓马。索虏使助秦州刺史北贺汨击反胡白龙子，灭之。由是为伪雍、秦二州都统，州各有刺史，都统总其事。元嘉二十一年，索虏主拓跋焘击芮芮大败，安都与宗人薛永宗起义，永宗营汾曲，安都袭得弘农。会北地人盖吴起兵，遂连衡相应。焘自率众击永宗，灭其族，进击盖吴。安都料众寡不敌，率壮士辛灵度等，弃弘农归国。太祖延见之，求北还构扇河、陕，招聚义众。上许之，给锦百匹，杂缯三百匹。复袭弘农，虏已增戍，城不可克，盖吴又死，乃退还上洛。世祖镇襄阳，板为扬武将军、北弘农太守。虏渐强盛，安都乃归襄阳。从叔沈亦同归国，官至绥远将军、新野太守。　二十七年，随王诞版安都为建武将军，随柳元景向关、陕，率步骑居前，所向克捷，事在元景传。军还，诞版为后军行参军。二十九年，除始兴王浚征北行参军，加建武将军。鲁爽向虎牢，安都复随元景北出，即据关城，期俱济河取蒲坂。会爽退，安都复率所领随元景引还。仍伐西阳五水蛮。　世祖伐逆，转参军事，加宁朔将军，领马军，与柳元景俱发。四月十四日，至朱雀航，横矛瞋目，叱贼将皇甫安民等曰：「贼弑君父，何心事之！」世祖践阼，除右军将军。五月四日，率所领骑为前锋，直入殿庭。贼尚有数百人，一时奔散。以功封南乡县男，食邑五百户。安都从征关、陕，至臼口，梦仰头视天，正见天门开，谓左右曰：「汝见天门开不？」至是叹曰：「梦天开，乃中兴之象邪！」　从弟道生，亦以军功为大司马参军。犯罪，为秣陵令庾淑之所鞭。安都大怒，乃乘马从数十人，令左右执槊，欲往杀淑之。行至朱雀航，逢柳元景。元景遥问：「薛公何处去？」安都跃马至车后曰：「小子庾淑之鞭我从弟，今诣往刺杀之。」元景虑其不可驻，乃绐之曰：「小子无宜适，卿往与手，甚快。」安都既回马，复追呼之：「别宜与卿有所论。」令下马入车。既入车，因责让之曰：「卿从弟服章言论，与寒细不异，虽复人士，庾淑之亦何由得知？且人身犯罪，理应加罚，卿为朝廷勋臣，宜崇奉法宪，云何放恣，辄欲于都邑杀人？非唯科律所不容，主上亦无辞以相宥。」因载之俱归，安都乃止。其年，以惮直免官。　孝建元年，复除左军将军。二月，鲁爽反叛，遣安都及冗从仆射胡子反、龙骧将军宗越率步骑据历阳。爽遣将郑德玄戍大岘，德玄使前锋杨胡与轻兵向历阳。安都遣宗越及历阳太守程天祚逆击破之，斩胡与及其军副。德玄复使其司马梁严屯岘东，安都幢主周文恭晨往侦候，因而袭之，悉禽；贼未敢进。世祖诏安都留三百人守历阳，渡还采石，迁辅国将军、竟陵内史。四月，鲁爽使弟瑜率三千人出小岘，爽寻以大众阻大岘。又遣安都步骑八千度江，与历阳太守张幼绪等讨爽。安都军副建武将军谭金率数十骑挑战，斩其偏帅。幼绪恇怯，辄引军退还，安都复还历阳。臧质久不至，世祖复遣沈庆之济江督统诸军。爽军食少，引退，庆之使安都率轻骑追之；四月丙戌，及爽于小岘，爽自与腹心壮骑继后。谭金先薄之，不能入，安都望见爽，便跃马大呼，直往刺之，应手而倒，左右范双斩爽首。爽累世枭猛，生习战陈，咸云万人敌。安都单骑直入，斩之而反，时人皆云关羽之斩颜良，不是过也。进爵为侯，增邑五百户，并前千户。　时王玄谟距南郡王义宣、臧质于梁山，安都复领骑为支军。贼有水步营在芜湖，安都遣将吕兴寿率数十骑袭之，贼众惊乱，斩首及赴水死者甚众。义宣遣将刘湛之及质攻玄谟，玄谟命众军击之，使安都引骑出贼阵右。谭金三历贼陈，乘其隙纵骑突之，诸将系进。是朝，贼马军发芜湖，欲来会战，望安都骑甚盛，隐山不敢出。贼阵东南犹坚，安都横击陷之，贼遂大溃。安都队主刘元儒于舰中斩湛之首。转太子左卫率。大明元年，虏向无盐，东平太守刘胡出战失利。二月，遣安都领马军北讨，东阳太守沈法系水军向彭城，并受徐州刺史申坦节度。上戒之曰：「贼若可及，便尽力殄之。若度已回，可过河耀威而反。」时虏已去，坦求回军讨任榛，见许。安都当向左城，左城去滑台二百余里，安都以去虏镇近，军少不宜分行。至东坊城，遇任榛三骑，讨擒其一，余两骑得走。任榛闻知，皆得逃散。时天旱，水泉多竭，人马疲困，不能远追。安都、法系并白衣领职，坦系尚方。任榛大抵在任城界，积世逋叛所聚，所在皆棘榛深密，难为用师，故能久自保藏，屡为民患。安都明年复职，改封武昌县侯，加散骑常侍。七年，又加征虏将军，为太子左卫率十年，终世祖世不转。　前废帝即位，迁右卫将军，加给事中。永光元年，出为使持节、督兖州诸军事、前将军、兖州刺史。景和元年，代义阳王昶督徐州豫州之梁郡诸军事、平北将军、徐州刺史。太宗即位，进号安北将军，给鼓吹一部。安都不受命，举兵同晋安王子勋。初，安都从子索儿，前废帝景和中，为前军将军，直阁，从诛诸公，封武安县男，食邑三百户。太宗即位，以为左将军，直阁如故。安都将为逆，遣密信报之，又遣数百人至瓜步迎接。时右卫将军柳光世亦与安都通谋。　泰始二年正月，索儿、光世并在省，安都信催令速去，二人俱自省逃出，携安都诸子及家累，席卷北奔。青州刺史沈文秀、冀州刺史崔道固并皆同反。文秀遣刘弥之、张灵庆、崔僧三军，道固遣子景征、傅灵越领众，并应安都。弥之等南出下邳，灵越自泰山道向彭城。时济阴太守申阐据睢陵城起义，索儿率灵越等攻之。安都使同党裴祖隆守下邳城，弥之等至下邳，改计归顺，因进军攻祖隆，僧不同，率所领归安都。索儿闻弥之有异志，舍睢陵驰赴下邳，弥之等未战溃散，并为索儿所执，见杀。　时太宗以申令孙为徐州，代安都。令孙进据淮阳，密有反志，遣人告索儿曰：「欲相从顺，而百口在都。可进军见攻，若战败被执，家人可得免祸。」索儿乃遣灵越向淮阳，令孙出城，为相距之形，既而奔散，北投索儿。索儿使令孙说阐令降，阐既降，索儿执阐及令孙，并杀之。索儿因引军渡淮，军粮不给，掠奔百姓谷食。太宗遣齐王率前将军张永、宁朔将军垣山宝、王宽、员外散骑侍郎张寘震、萧顺之、龙骧将军张季和、黄文玉等诸军北讨。其年五月，军次平原，索儿等率马步五千，列陈距战，击大破之。索儿又虏掠民谷，固守石梁，齐王又率镇北参军赵昙之、吕湛之击之。索儿军无资实，所资野掠，既见攻逼，无以自守，于是奔散；又追破之于葛家白鹄。索儿走向乐平县界，为申令孙子孝叔所斩。安都子道智、大将范双走向合肥，诣南汝阴太守裴季降。　时武卫将军王广之领军隶刘勔，攻殷琰于寿阳。傅灵越奔逃，为广之军人所生禽，厉声曰：「我傅灵越也。汝得贼何不即杀。」生送诣勔，勔躬自慰劳，诘其叛逆。对曰：「九州唱义，岂独在我。」勔又问：「四方阻逆，无战不禽，主上皆加以旷荡，即其才用。卿何不早归天阙，乃逃命草间乎？」灵越答曰：「薛公举兵淮北，威震天下，不能专任智勇，委付子侄，致败之由，实在于此。然事之始末，备皆参豫，人生归于一死，实无面求活。」勔壮其意，送还京师。太宗欲加原宥，灵越辞对如一，终不回改，乃杀之。灵越，清河人也。时辅国将军、山阳内史程天祚据郡同安都，攻围弥时，然后归顺。　子勋平定，安都遣别驾从事史毕众爱、下邳太守王焕等奉启书诣太宗归款，曰：「臣庸隶荒萌，偷生上国，过蒙世祖孝武皇帝过常之恩，犬马有心，实感恩遇。是以晋安始唱，投诚孤往，不期生荣，实存死报。今天命大归，群迷改属，辄率领所部，束骸待诛，违拒之罪，伏听汤镬。」索儿之死也，安都使柳光世守下邳，至是亦率所领归降。太宗以四方已平，欲示威于淮外，遣张永、沈攸之以重军迎之。安都谓既已归顺，不应遣重兵，惧不免罪，乃遣信要引索虏。三年正月，索虏遣博陵公尉迟苟人、城阳公孔伯恭二万骑救之。永等引退，安都开门纳虏，虏即授安都徐州刺史、河东公。四年三月，召还桑乾。五年，死于虏中，时年六十。　初，安都起兵，长史兰陵俨密欲图之，见杀。安都未向桑乾，前军将军裴祖隆谋杀苟人，举彭城归顺，事泄，见诛。员外散骑侍郎孙耿之击索儿战死，及刘弥之、张灵庆皆战败见杀，并为太宗所哀，追赠俨光禄勋，祖隆宁朔将军、兖州刺史，耿之羽林监，弥之辅国将军、青州刺史，灵庆宁朔将军、冀州刺史。　安都子伯令、环龙，亡命梁、雍二州之间。三年，率亡命数千人袭广平，执太守刘冥虬，攻顺阳，克之，略有义成、扶风，置立守宰。雍州刺史巴陵王休若遣南阳太守张敬儿、新野太守刘攘兵击破之，并禽。先是，东安、东莞二郡太守张谠守团城，在彭城东北。始同安都，未亦归顺，太宗以为东徐州刺史，复为虏所没。[1]